ประจำเดือนมาล่าสุดวันที่3-6มี.ค และจากวันนั้นประจำเดือนก้ไม่มาจนถึงวันที่ 9พ.ค และประจำเดือนก้มาตอนเย็นวันที่10พ.ค พอช่วงเช้าวันที่11ประจำเดือนก็หยุดพออีก2วันถัดมาประจำเดือนก้มาอีกช่วงบ่ายและพอรุ่งเช้าอีกวันก้หยุดอีก ตอนแรกก็กลัวท้องแต่ตรวจแล้วไม่ท้อง อยากทราบว่ามีโอกาศที่จะท้องมั้ยหรือเป็นเพราะอะไรทำไมประจำเดือนติดขัด
สวัสดีค่ะ หากประจำเดือนมาล่าสุด 3-6 มี.ค. แล้วหายไป แล้วมาอีกครั้งในวันที่ 10-11 พ.ค. โดยที่ได้ตรวจหาการตั้งครรภ์แล้วไม่พบ เลือดดังกล่าวที่ออกมา ก็น่าจะเป็นประจำเดือนได้ ซึ่งหากประจำเดือนมา 2 วัน แล้วหยุดไป 2 วัน แล้วมาอีก 1 วัน ก็ถือเป็นประจำเดือนที่มีลักษณะกะปริดกะปรอย ทั้งนี้ แนะนำควรสังเกตอาการไปก่อนค่ะ หากหลังจากนี้ ไม่ได้มีเลือดออกกะปริดกะปรอยมาอีก ไม่มีปวดท้องน้อย ไม่มีตกขาวที่ผิดปกติ ก็ถือว่าปกติดี แต่หากยังคงมีเลือดออกกะปริดกะปรอยมาอีกเรื่อยๆ หรือมีปวดท้องน้อย หรือมีตกขาวที่ผิดปกติ แนะนำควรไปพบสูติ-นรีแพทย์เพื่อตรวจหาสาเหตุค่ะ เช่น อาจเกิดจากมีมดลูกอักเสบ เยื่อบุโพรงมดลูกหนาตัวผิดปกติ มะเร็งปากมดลูก หรืออาจเกิดจากมีภาวะไทรอยด์ฮอร์โมนผิดปกติก็ได้ นอกจากนี้ หากมีการใช้ยาฮอร์โมนต่างๆ อยู่ ก็อาจเป็นสาเหตุได้ค่ะ